Bejn il- lejla u għada se nibda nitkellem dwar il- lingwa tal- futbol , bil- għan illi ndommu glossarju ta' kliem kalċistiku bil- Malti u bl- Ingliż ( u x' aktarx anki bit- Taljan ) . Ta' kuljum se nkun qed nislet xi termini u espressjonijiet li jintużaw fil- gazzetti Maltin . Kelma li laqtitni ħafna dan l- aħħar hija frikik , użata darba wara l- oħra fit- Torċa u fl- Orizzont . L- ewwel darba li rajtha deherli li kien jonqosha k oħra fit- tmiem , iżda mbagħad ftakart fil- partiti li kont nilgħab ta' tifel ma' sħabi tar- raħal , fil- grawnd jew f' dik it- triq wiesgħa li hemm bejn il- knisja u l- iskola . Kif jiġri ta' spiss f' ilsna oħra , u mhux biss fi kliem relatat ma' l- isports , il- pożizzjoni tas- sillaba tonika tinbidel , u l- aċċent jista' jiġi spostat sew lura sew 'il quddiem . Fl- Ispanjol , per eżempju , il- kelma Ingliża pé - nal - ty minn żdruċċjola saret watija ( pe - nál - ti ) ; fil- Franċiż u fil- Portugiż , il- kelma watija foot - ball saret tronka ( Fr . foot - ball , Port . fu - te - bol ) . Għalkemm mhux dejjem faċli tiskopri r- raġuni eżatta għal dan it- tibdil , ġeneralment isir minħabba n- natura tal- vokali tal- lingwa li tkun , aktar milli minħabba regoli stretti tal- fonetika . L- eżempju Franċiż – sorprendenti mill- punt di vista ta' l- ortografija meta tqis it- tradizzjoni qawwija ta' trażlitterazzjoni li ġejja mis- seklu XVIII – jispjega ruħu faċilment għax f' din il- lingwa l- kliem kollu huwa tronk ; fl- eżempju Portugiż , is- sekwenza – tb – tinstema' innaturali u kienet meħtieġa l- introduzzjoni tal- vokali e , maħtufa , li mbagħad min- naħa tagħha ikkaġunat l- ispostament ta' l- aċċent biex tevita kelma żdruċċjola . Biex immorru lura għall- kelma Maltija , il- Maltin ma jgħidux fri - kikk iżda fri : - kik , wisq probabbli biex l- ee ta' free tibqa' tinstema' bħala i twila . Ħaġa li qatt ma stajt nifhem hija għala ngħidu handsball flok handball , imma dik storja differenti . Insomma , tawwalt ftit u ma nixtieqx nimla dan il- blogg b' wisq kliem tekniku ; jekk inkompli nidħol fl- irqaqat inwegħidkom li dan nagħmlu . Nirreproduċi hawn isfel xi frażijiet li sibt fil- gazzetti Maltin b' referenza għall- partiti tal- bieraħ . ( Ikkoreġejt l- iżbalji ortografiċi , u indikajt il- kliem interessanti li beħsiebni nislet għall- glossarju ) . Fuq din il- logħba tkellimt . Mariano Rajoy , tal- Partido Popular , jitkellem dwar « il- kburija leġittima ta' l- eqdem nazzjon fl- Ewropa » . L- eqdem nazzjon ? Imbagħad l- awto - ironija li tikkaratterizza l- psike ta' biċċa kbira mill- popolazzjoni Spanjola : Miskin , mhux imdorri jirbaħ , u dażgur , imbagħad jiġru dawn l- affarijiet . . . « Għalkemm għadu kmieni biex wieħed jikkunsidra lill- Ispanjoli bħala sfidanti kbar għar- rebħ tat- titlu , il- plejers tagħhom taw wirja kbira f' kull dipartiment li tawguralhom għall- futur . B' din ir- rebħa t- tim ta' Luis Aragonés issa ilu 23 partita konsekuttiva ma jsofri telfa . Spanja marru fil- vantaġġ wara 13 -il minuta . Korner minn fuq ix- xellug minn Xavi ħoloq paniku fid- difiża ta' l- Ukrajna u XABI ALONSO bir- ras sab ix- xibka . Erba' minuti wara l- iskor irdoppja u din id- darba kien DAVID VILLA li dirett minn frikik minn barra l- kaxxa ra l- ballun jixxellef ma' ras Andri Rusol fil- barriera avversarja u jqarraq bil- gowlkiper Olexander Shovkovsky . Il- kowċ ta' l- Ukrajna , Oleg Blokhin , daħħal żewġ attakkanti wara l- intervall , Andriy Vorobei u Oleg Shelayev , iżda l- pjan tiegħu ġie mgħarraq wara biss żewġ minuti meta Vashchuk intwera l- karta l- ħamra għax ġibed lil Torres , u mill- 11 -il metru VILLA għamilhom 3 - 0 . Wara dan il- gowl Villa ġie mserraħ u floku daħal Raul . FERNANDO TORRES issiġilla r- rebħa bir- raba' gowl b' xutt fuq il- ġirja disa' minuti mit- tmiem . » L- artiklu tal- MaltaRightNow ma sibtux . Hawnhekk il- ta' l- isbaħ siltiet . Tuneżija 2 Għarabja Sawdita 2 , din kienet logħba miftuħa u divertenti ħafna , speċjalment it- tieni taqsima . ma fihx sugu . « [ . . . ] fis- 57 minuta YASSER AL QAHTANI kiseb id- dro bi ġmiel ta' gowl b' xutt mill- ewwel fuq kross ta' Noor għalkemm issikkat minn żewġ difensuri . Sitt minuti mit- tmiem is- Sawdi reġgħu skurjaw u deher li kien se jkun il- gowl tar- rebħa . Id- difiża Tuneżina nqabdet f' kontrattakk , is- sostitut SAMI AL JABER avvanza waħdu minn nofs il- grawnd u b' xutt fil- baxx għeleb lil Ali Boumijel għat- tieni darba . » Roger Lemerre , il- kowċ tat- Tuneżija , jisfida lit- tim Spanjol : « B' dan ir- riżultat nistgħu nkomplu naħdmu b' moral għoli . Il- logħba li jmissna hija kontra l- favoriti tal- grupp , Spanja , iżda fuq dak li wrejna llum għandna biex noffrulhom sfida denja . » Hawnhekk il- . Il- klassifika tal- Grupp H wara l- ewwel ġurnata : Ġermanja 1 Il- iħallu ħafna kliem bl- ortografija Ingliża : goaler , goal , ground , round . Mill- ( wara li rranġajt daqsxejn il- punteġġjatura ) : « Gowl fil- ħin miżjud ta rebħa mistħoqqa ta' 1 - 0 lill- Ġermanja fuq il- Polonja b' dawn ta' l- aħħar jinsabu ferm viċin li jisfaw eliminati . [ . . . ] ir- riżultat ta' 1 - 0 ma jirriflettix l- andament tal- partita minħabba li l- iskor seta' kien akbar li kieku approfittaw mill- okkażjonijiet li ħolqu , speċjalment fl- aħħar żewġ minuti meta laqtu l- mimduda darbtejn [ . . . ] . Iżda hekk kif deher li l- partita kienet ser tispiċċa fi dro ta' mingħajr gowls , OLIVER NEUVILLE rnexxielu jixħet lill- partitarji tiegħu f' dellirju ta' ferħ [ . . . ] . Sa dak il- ħin il- Pollakki kienu qed jagħlqu l- ispazji , tant li l- Ġermaniżi bdew isibuha xi ftit diffiċli biex jinfdu d- difiża [ . . . ] . » Il- kummenti ta' Klinsmann : « Ridna aktar veloċità fil- logħob tagħna . Iż- żewġ plejers li daħħalt huma veloċi u ġabu ftit tal- ħajja fil- logħba . » U hawnhekk il- . Daqshekk għalissa . . . inkomplu aktar tard . Bloggata ta' Antoine Cassar - Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .